সিলেটভিউ টুয়েন্টিফোর ডটকম, ২০২০-০২-১৮ ১০:৩৩:৩৮
সিলেটভিউ ডেস্ক :: মোড়কজাত খাদ্যপণ্যের গায়ে মেয়াদ ও উৎপাদনের তারিখ নির্ধারণে পণ্য পরীক্ষা করার নিয়ম হলেও তা মানছে না অনেক কোম্পানি। অধিকাংশ ক্ষেত্রে কেবল অনুমানের ওপর ভিত্তি করে দেওয়া হয় পণ্যের মেয়াদ। এমনকী অনেক কোম্পানির ‘সেলফ লাইফ স্টাডি’ করার সুবিধা পর্যন্ত নেই। তাই কীসের ভিত্তিতে পণ্যে মেয়াদ নির্ধারণ করা হচ্ছে, তা খতিয়ে দেখতে খাদ্যপণ্য উৎপাদনকারী কোম্পানিগুলোকে চিঠি দিয়েছে নিরাপদ খাদ্য কর্তৃপক্ষ। আগামী ৭ মার্চের মধ্যে এর জবাব দিতে বলা হয়েছে।
তিনি বাংলা গণমাধ্যকে বলেন, ‘খাদ্যপণ্যের মেয়াদ ঠিক করা গবেষণার বিষয়। বাইরে থেকে গাইডলাইন নেওয়া যায়। যেমন বিস্কুটের আর্দ্রতা কখন পরিবর্তন হবে, কখন ড্যাম হবে, কখন ফাঙ্গাস আক্রান্ত হবে—এটা সব বিজ্ঞানী জানেন। বিদেশে কোম্পানিগুলো নিজেদের ল্যাবে এসব টেস্ট করে। আমাদের কয়েকটি বড় কোম্পানির নিজস্ব ল্যাব আছে। এই দুই-একটা কোম্পানি ছাড়া বাংলাদেশে সবাই আন্দাজে মেয়াদ দেয়।’
তিনি বলেন, ‘এবার যখন প্রতিবেদন চেয়েছি, এবার তারা ধরা খাবে। যদি কোনও উৎপাদনকারী পরীক্ষা করে বিস্কুটের তারিখ দেয় তাহলে তার পুরা গবেষণার কাগজ থাকার কথা। কী পরীক্ষা করেছে এবং তার ফল কী, সবই থাকার কথা। প্রতিবেদন পাওয়ার পর আমরা ব্যবস্থা নেবো। এক্ষেত্রে জরিমানার সুযোগ আছে এবং উৎপাদন বন্ধ করে দেবো আমরা।’কোনও দেশের কর্তৃপক্ষ এই মেয়াদ নির্ধারণের গাইডলাইন দেয় না উল্লেখ করে মাহাবুব কবীর বলেন, ‘উৎপাদনকারীদের নিজেদেরই এই পরীক্ষা করে তারিখ নির্ধারণ করতে হয়।’
প্রতিষ্ঠানটির সার্টিফিকেশন মার্ক (সিএম) উইংয়ের পরিচালক সাজ্জাদুল বারী বাংলা গণমাধ্যমকে বলেন, ‘কোনও কোম্পানি তাদের প্রোডাক্টের সেলফ লাইফ কীভাবে দেবে, এটা তাদের ওপর নির্ভর করে। এটা আমরা দিই না। একটি মুড়ির মেয়াদ কেউ তিন মাস দেয়, আবার কেউ দেয় এক বছর। যার যে পণ্য যতদিন টেকে সেই বৈজ্ঞানিক নিয়ম অনুযায়ী তারিখ দেয় তারা।’